Morten Ruud (næringslivsleder)

Morten Ruud (født 27. desember 1952) er en norsk næringslivsleder.

Morten Ruud ble ansatt som konserndirektør for forretningsområdet «prosjekter» i StatoilHydro fra 1. oktober 2007, men måtte i likhet med Tore Torvund fratre sin stilling 7. oktober 2008 på grunn av den såkalte Libya-saken som involverer forhold som kan være i strid med norsk og amerikansk korrupsjonslovgivning.

Ruud er utdannet sivilingeniør fra Norges tekniske høgskole og har en mastergrad i mechanical engineering. Han var direktør i Norsk Hydro Olje og Energi fra 1993 og direktør for prosjekter i Norsk Hydro fra 2004.

Referanser 

Norske forretningsfolk
Nordmenn knyttet til petroleumsvirksomheten
Norske sivilingeniører
Norske maskiningeniører
Personer tilknyttet Norsk Hydro
Personer tilknyttet Statoil
Fødsler i 1952